《游罗浮合掌岩 其二》
明代·释今佛

仙山如画染烟岚，暂得登临结韦衫。古径寒香梅绽雪，飞空灵籁瀑穿岩。

一枝渺渺穷云窦，五色荧荧发石函。长路盘桓归已晚，满天霜月照松杉。

作者简介：今佛，字千一。新会人。俗姓李。诸生。礼华首老和尚剃度受具，充芥庵监寺。后事天然老人，为栖贤典客。卒于丹霞。清光绪《广州府志》卷一四一有传。